Bild
Store norske leksikon,Samfunn,Medier,Aviser,Utenlandske aviser
Bild, tidligere Bild Zeitung, er en tysk dagsavis, grunnlagt 1952 av Axel Springer. Den trykte utgaven, som kommer ut mandag til lørdag, har det største opplaget i Europa, og er blant de 20 største avisene i verden. Søndager utgis søsteravisen Bild am Sonntag, som har en egen profil og egen redaksjon.
Journalistisk profil Bild står nasjonalt og internasjonalt som eksponent for en pågående og hensynsløs form for journalistikk med sterkt sensasjonspreget bruk av titler og bilder. Hadde det ikke vært for at avisen trykkes i fullformat, hadde den kunnet kalles en rendyrket tabloidavis, med en stoffmiks bestående av kjendishistorier, sportsresultater, lettkledde kvinner osv. Politisk har den redaksjonelle linjen ligget betydelig til høyre for sentrum. Bilds journalistiske metoder er tema i Heinrich Bölls roman Katharina Blums tapte ære (1974). Papiropplag 2002: ca. 4 100 000. 2016: ca 2 200 000 Les mer i Store norske leksikon Medier i Tyskland Eksterne lenker Bild